Diari Oficial de la Generalitat Valenciana


Sumari del DOGV 6107, del 22-09-2009 (2009/10035)

DECRET 143/2009, de 18 de setembre, del Consell, pel qual s'autoritza la implantació d'ensenyances universitàries oficials de grau a la Universitat Jaume I de Castelló.
------------------------------------------------------------------------------------------------------------------------------------------------------------------------

### Dades del document

Número de DOGV
:   6107

Data del DOGV
:   22-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/10800


Data del document
:   18-09-2009

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Jaume I
    * legislació
    * centre d'ensenyament
    * universitat
    * ensenyament superior

DECRET 143/2009, de 18 de setembre, del Consell, pel qual s'autoritza la implantació d'ensenyances universitàries oficials de grau a la Universitat Jaume I de Castelló. [2009/10331]  
La Universitat Jaume I de Castelló ha sol·licitat una autorització per a impartir ensenyances universitàries oficials de grau conduents a l'obtenció dels títols següents: grau en Relacions Laborals i Recursos Humans, grau en Turisme, grau en Química, grau en Enginyeria d'Edificació, grau en Traducció i Interpretació, grau en Estudis Anglesos, grau en Comunicació Audiovisual, grau en Publicitat i Relacions Públiques i grau en Periodisme.  
El Consell Valencià d'Universitats i de Formació Superior va ser informat sobre les propostes d'implantació de les ensenyances en la sessió de 10 de febrer de 2009.  
L'Agència Valenciana d'Avaluació i Prospectiva (AVAP) ha emés el corresponent informe favorable.  
Els corresponents plans d'estudi han sigut verificats pel Consell d'Universitats en les seues sessions amb dates 13 de maig, 1 de juny, 10 de juny i 15 de juliol de 2009.   
Per això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 18 de setembre de 2009,  
DECRETE  
Article 1. Autorització d'ensenyances  
S'autoritza la Universitat Jaume I de Castelló perquè implante, en el curs 2009/2010, les ensenyances que conduïxen a l'obtenció dels títols oficials de grau, les ensenyances dels quals seran organitzades per les facultats i els centres que s'indiquen, i tot això en els termes consignats en la memòria presentada a l'Agència Nacional d'Avaluació de la Qualitat i Acreditació:   
- Grau en Relacions Laborals i Recursos Humans, les ensenyances del qual seran organitzades per la Facultat de Ciències Jurídiques i Econòmiques.  
- Grau en Turisme, les ensenyances del qual seran organitzades per la Facultat de Ciències Jurídiques i Econòmiques.  
- Grau en Química, les ensenyances del qual seran organitzades per l'Escola Superior de Tecnologia i Ciències Experimentals.  
- Grau en Enginyeria d'Edificació, les ensenyances del qual seran organitzades per l'Escola Superior de Tecnologia i Ciències Experimentals.  
- Grau en Traducció i Interpretació, les ensenyances del qual seran organitzades per la Facultat de Ciències Humanes i Socials.  
- Grau en Estudis Anglesos, les ensenyances del qual seran organitzades per la Facultat de Ciències Humanes i Socials.  
- Grau en Comunicació Audiovisual, les ensenyances del qual seran organitzades per la Facultat de Ciències Humanes i Socials.  
- Grau en Publicitat i Relacions Públiques, les ensenyances del qual seran organitzades per la Facultat de Ciències Humanes i Socials.  
- Grau en Periodisme, les ensenyances del qual seran organitzades per la Facultat de Ciències Humanes i Socials.  
Article 2. Inscripció en el registre i els seus efectes  
De la present autorització s'informarà el Ministeri d'Educació, per tal que este eleve al Govern la proposta per a l'establiment del caràcter oficial dels títols i inscriure'ls en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 3. Publicació del pla d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
Article 4. Procediment d'avaluació  
Segons el que disposa l'article 24, apartat 2 del Reial Decret 1393/2007, de 29 d'octubre, pel qual s'establix l'ordenació d'ensenyances universitàries oficials, els títols universitaris autoritzats en esta disposició hauran de sotmetre's a un procediment d'avaluació cada 6 anys a comptar de la data d'inscripció en el Registre d'Universitats, Centres i Títols (RUCT), a fi de mantindre'n l'acreditació.   
Article 5. Expedició del títol  
Els títols universitaris seran expedits en nom del rei, pel rector de la Universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució del present decret.  
València, 18 de setembre de 2009  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN